ଫ୍ଲୁଓସିନୋଲୋନ

ଫ୍ଲୁଓସିନୋଲୋନ (ଇଂରାଜୀ ଭାଷାରେ Fluocinolone), ଅନ୍ୟମାନଙ୍କ ମଧ୍ୟରେ ସିନାଲାର ଏହାର ଏକ ବିକ୍ରୟ ନାମ, ହେଉଛି ଏକ ପ୍ରକାର କର୍ଟିକୋଷ୍ଟିରଏଡ ଔଷଧ । ଚର୍ମ ପ୍ରଦାହ ଏବଂ ସୋରିଆସିସ ରୋଗମାନଙ୍କର ଚିକିତ୍ସା ପାଇଁ ଏହା ଚର୍ମରେ ପ୍ରୟୋଗ କରାଯାଏ । ମଧୁମେହ ମାକୁଲାର ଇଡିମା କାରଣରୁ ୟୁଭିଆଇଟିସ ଏବଂ ଦୃଷ୍ଟି ଶକ୍ତି ସମସ୍ୟାମାନଙ୍କର ଚିକିତ୍ସା କରିବା ପାଇଁ ଏହା ଆଖି ମଧ୍ୟରେ ପ୍ରତିରୋପଣ ଭାବରେ ବ୍ୟବହୃତ ହୁଏ । 

ଚର୍ମରେ ପ୍ରୟୋଗ ହେଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉତ୍ତେଜନା, ଶୁଷ୍କ ଚର୍ମ, ଲୋମ କୂପ ପ୍ରଦାହ, ବ୍ରଣ, ପିଗମେଣ୍ଟେସନ ହ୍ରାସ, ଚର୍ମ ଆଟ୍ରୋଫି ଏବଂ ସଂକ୍ରମଣ ହୋଇପାରେ । ଆଖିରେ ବ୍ୟବହୃତ ହେଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିର ଚାପ ବୃଦ୍ଧି, ଆଖି ଯନ୍ତ୍ରଣା, କଞ୍ଜକ୍ଟିଭାଲ୍ ରକ୍ତସ୍ରାବ, ଅସ୍ପଷ୍ଟ ଦୃଷ୍ଟି ଏବଂ ଶୁଖିଲା ଆଖି ହୋଇପାରେ । ଅନ୍ୟାନ୍ୟ ଜଟିଳତା ମଧ୍ୟରେ ମୋତିଆବିନ୍ଦୁ, ନେତ୍ରପଟଳ ସ୍ଖଳନ ଏବଂ ଆଖିରେ ସଂକ୍ରମଣ ହୋଇପାରେ । ପ୍ରଦାହ ହ୍ରାସ କରି ଏହା କାମ କରେ ।

ଫ୍ଲୁଓସିନୋଲୋନ ପ୍ରଥମେ ୧୯୫୯ ମସିହାରେ ତିଆରି ହୋଇଥିଲା ।J S Mills, A. Bowers, Carl Djerassi and H.J. Ringold, Steroids CXXXVII. Synthesis of a New Class of Potent Cortical Hormones. 6α,9α-Difluoro-16α-Hydroxyprednisolone and its Acetonide, Journal of the American Chemical Society, 80, 3399-3404 (1960) ୧୯୬୧ ମସିହାରେ ଡାକ୍ତରୀ ବ୍ୟବହାର ପାଇଁ ଏହାକୁ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ଏକ ୬୦ ଗ୍ରାମ ବିଶିଷ୍ଟ ଟ୍ୟୁବର ମୂଲ୍ୟ ପ୍ରାୟ ୧୦ ପାଉଣ୍ଡ ଏବଂ ୨୦୨୧ ସୁଦ୍ଧା ଆଖିରେ ରଖିବା ପାଇଁ ପ୍ରାୟ ୫,୫୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ଯଥାକ୍ରମେ ୩୦ ଏବଂ ୯୨୦୦ ଡଲାର ଅଟେ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ